Σταθμός Μανιάτικα (Μετρό Αθήνας)

Ο Σταθμός Μανιάτικα είναι σταθμός του μετρό της Αθήνας στα Μανιάτικα του Πειραιά, επί της γραμμής 3. Ο σταθμός εγκαινιάστηκε και παραδόθηκε στο κοινό στις 10 Οκτωβρίου του 2022, την ίδια μέρα με τους σταθμούς της Γραμμής 3 Πειραιάς και Δημοτικό Θέατρο.

Πρόκειται για έναν από τους μόλις τρεις σταθμούς στο δίκτυο του Μετρό της Αθήνας (μαζί με τους σταθμούς Ελαιώνας και Κατεχάκη) που διαθέτει μία και μοναδική είσοδο/έξοδο, αντί για τουλάχιστον δύο όπως συνηθίζεται. Η ανωμαλία αυτή προέκυψε λόγω περιορισμένου χώρου στην επιφάνεια. Ειδικά μάλιστα στο χώρο του σταθμού Μανιάτικα χρειάστηκε να γίνουν ακόμα και απαλλοτριώσεις κτιρίων προκειμένου να κατασκευαστεί ο σταθμός.

Το 2000, η θέση του σταθμού, βάση της τότε ΜΑΜ (Μελέτης Ανάπτυξης Μετρό) βρίσκονταν στην Κοκκινιά (25ης Μαρτίου και Φαλήρου).

Το 2006, κατά τον αρχικό σχεδιασμό της επέκτασης προς τον Δυτικό Πειραιά, ο σταθμός πήρε τη σημερινή του θέση και τότε λεγόταν Ταμπούρια.

Εικαστικές παρεμβάσεις 
Στον χώρο πάνω από τον σταθμό έχει κατασκευαστεί μικρό πάρκο με διαμορφωμένους χώρους πρασίνου και πλακόστρωτα μονοπάτια. Δίπλα στην είσοδο του σταθμού βρίσκεται το μνημείο της Ηρωίδος Μανιάτισσας του γλύπτη Πέτρου Γεωργαρίου. Πρόκειται για το ορειχάλκινο άγαλμα μιας γυναίκας η οποία στο υψωμένο δεξί της χέρι κρατά ένα δρεπάνι και με το άλλο το βρέφος της. Αποτελεί φόρο τιμής στη συνδρομή των γυναικών της Μάνης κατά την Επανάσταση του 1821 και ιδίως κατά τη Μάχη του Δυρού τον Ιούνιο του 1826, όπου η συνδρομή τους είχε καθοριστικό ρόλο στην απώθηση των στρατευμάτων του Ιμπραήμ από τη Μάνη. Η ανέγερση μνημείου προς τιμήν της Ηρωίδος Μανιάτισσας ήταν πάγιο αίτημα των Μανιατών της περιοχής για πολλά χρόνια και έγινε κατόπιν πρωτοβουλίας της Ένωσης Απανταχού Μανιατών. Η κατασκευή του έγινε με δωρεά του εφοπλιστή Ευάγγελου Μαρινάκη, αφιερωμένο στον πατέρα του, Μιλτιάδη Μαρινάκη. Το άγαλμα εγκανιάστηκε στις 5 Οκτωβρίου 2021 δίπλα στην είσοδο του πάρκου Δηλαβέρη, όπου και παρέμεινε όσο βρίσκονταν σε εξέλιξη τα έργα επέκτασης του μετρό. Τον Οκτώβριο του 2022 μεταφέρθηκε στη σημερινή του τοποθεσία.

Είσοδοι - Έξοδοι 
 Οδός Αιτωλικού

Δομή σταθμού

Παραπομπές 

Μανιατικα
Μανιατικα